open-index/open-wikipedia-markdown huggingface dataset:
Լուբամբո Մուսոնդա

**Լուբամբո Մուսոնդա** (;), զամբիացի ֆուտբոլիստ, «Հորսենս» ակումբի և Զամբիայի ֆուտբոլի ազգային հավաքականի կիսապաշտպան։

## Կարիերա
### Ակումբային կարիերա
Մուսոնդան Զամբիայի առաջնությունում իր նորամուտը նշել է 2012 թվականին «Նեշնլ Էսեմբլի» ակումբում։ 2013 թվականի սկզբին կիսապաշտպանը տեղափոխվել է «Պաուեր Դայնամոզ»։

2014 թվականի ամռանը կիսապաշտպանը տեղափոխվել է «Ուլիս» հայկական ակումբ, որտեղ նա իր նորամուտն է նշել օգոստոսի 27-ին «Փյունիկի» հետ հանդիպման ժամանակ, իսկ 4 օր անց, նոր թիմում գոլ խփելով, բացել է հաշիվը։

2015 թվականի փետրվարին Աֆրիկայի ազգերի գավաթում խաղից հետո Լուբամբոն փորձաշրջան է անցել Ղազախստանի «Ակթոբե» ֆուտբոլային ակումբում,  սակայն ակումբի ղեկավարությունը որոշել է պայմանագիր չկնքել զամբիացու հետ։ 2015 թվականի հուլիսի 17-ին Մուսոնդան միացել է հայկական մեկ այլ ակումբի՝ Կապանի «Գանձասարին»։ Օգոստոսի երկուսին կիսապաշտպանը անցկացրել է իր առաջին խաղը «Կապան»-ի կազմում։

### Կարիերա հավաքականում
2012 թվականի օգոստոսի 8-ին Մուսոնդան Զիմբաբվեյի հավաքականի հետ ընկերական խաղով նորամուտն է նշել Զամբիայի հավաքականում։

2014 թվականի հւնիսի 6-ին Ճապոնիայի հավաքականի հետ հանդիպման ժամանակ կիսապաշտպանը խփել է առաջին գոլը ազգային հավաքականի կազմում։

2014 թվականի դեկտեմբերի 24-ին զամբիացին ընդգրկվել է հավաքականի նախնական կազմում Աֆրիկայի Ազգերի Գավաթի 2015-ին մասնակցելու համար։ 2015 թվականի հունվարի 7-ին Լուբամբոն հայտնվել է մրցաշարի վերջնական հայտացուցակում։

Հասարակածային Գվինեայում կիսապաշտպանը մասնակցել է խմբային փուլի երկու հանդիպման, որից հետո նրա թիմը լքել է մրցաշարը։

## Ծանոթագրություններ

## Արտաքին հղումներ
* 
* 
* 

Կատեգորիա:Գանձասարի ֆուտբոլիստներ
Կատեգորիա:Հորսենսի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Օդեն

**Օդեն** (ճապ․ おでん, 御田), ճապոնական «ձմեռային» ուտեստ։ Օդենի հիմքում ընկած է դասի արգանակը, որում մարմանդ կրակի վրա եփվում են բոլոր հնարավոր մթերքները։ Որոնցից են, խաշած ձուն, դայկոնը, կոննյակուն, հեմփեն ձկան սուֆլեն, սացուսա-ագե ձկան կոլոլակները, չիկուվա ձկան խճողակը, ջրիմուռները և այլն։ Մսով օդենը ավելի հազվադեպ է հանդիպում, հիմնականում Ճապոնիայի հարավում։ Որպես համեմունք հաճախ օգտագործվում է ճապոնական մանանեխ և սոյայի սոուս։ Օդենը չունի խիստ բաղադրատոմս, դրա համար յուրաքանչյուր տարածաշրջանում կամ նույնիսկ ընտանիքում ուտեստի բաղադրիչները կարող են տարբերվել։

## Անվանում
Ստուգաբանորեն «օդեն» բառը հայտնվել է դենգակու ուտեստի անվանումից (ճապ․ 田楽), որը տոֆու է, պատված միսո սոյայի մածուկով։

## Տարածվածություն
Ճապոնիայում օդենը հաճախ կարելի է գնել փողոցային յատայ սայլերից, և առաջին անհաժեշտության պարագաներով խանութների մեծամասնությունից (կոմբինի), որոնցում ձմռանը հաճախ պատրաստում են այս ուտեստի մեծ պաշարներ․ դրա հետ մեկտեղ բաղադրամասերի մեծամասնությունը ծախսվում է այս ուտեստի հատուկ տեսակի պատրաստման վրա, դրա համար արժեքը ավելի թանկ է։ Օդենի արգանակը հիմնականում չեն ուտում։

Ճապոնիայից բացի, ուտեստը տարածված է Հարավային Կորեայում և Թայվանում (վերջինների շուկաներում ձկան կոտլետի փոխարեն շատ հաճախ օգտագործում են խոզի մսի կոտլետ)։

## Ծանոթագրություններ

## Գրականություն
* *Раевский А. Е.* Я понял Японию. От драконов до покемонов. — М.: Издательство АСТ, 2023. — 368 с. — .

## Արտաքին հղումներ
* Bento.com

Կատեգորիա:Ապուրներ
Կատեգորիա:Ճապոնական ապուրներ
Կատեգորիա:Ճապոնական խոհանոց
Ումբերտո Վիվիանի

**Ումբերտո Վիվիանի Ռիբերա** (, ), իտալական ծագմամբ բոլիվիացի ֆուտբոլիստ։ Խաղացել է պաշտպանի դիրքում։ Այժմ մարզիչ է։

## Կենսագրություն
Իր ողջ կարիերան անցկացրել է հայրենիքում։ Հանդես է եկել մի շարք բոլիվիական ակումբներում, այդ թվում նաև երկրի առաջատար ակումբներ «Սթրոնգեստի» և «Աուրորայի» կազմում։ Կարիերան ավարտել է 34 տարեկանում «Մունսեպալեում»։

Անցել է մարզչական աշխատանքի։ Առաջին մեծ հաջողությունները ձեռք է բերել «Ատլետիկո Պալմաֆլորի» կազմում։ 2019 թվականին իր թիմին դարձրել է Սիմոն Բոլիվարի անվան գավաթակիր, այդպես նա բոլիվիական Պրիմերայի ուղեգիր է նվաճել։ Այդ ամենից հետո մասնագետը գլխավորել է «Աուրորան»։

2023 թվականի իր ուժերը փորձել է արտասահմանյան առաջնությունում՝ պայմանագիր կնքելով հայկական «Վանի» հետ։ Նրա գլխավորությամբ թիմը Պրեմիեր լիգայում անցկացրել է 11 հանդիպում՝ տանելով ընդամենը երկու հաղթանակ։

## Ձեռքբերումներ
### Ֆուտբոլիստի կարգավիճակում
* Բոլիվիայի փոխչեմպիոն (1)․ 1999։

### Մարզչի կարգավիճակում
* Սիմոն Բոլիվարի անվան գավաթակիր (1)․ 2019։

## Ծանոթագրություններ

## Արտաքին հղումներ
* Մարզչի անձնական էջը Transfermarkt-ում
* Վիճակագրությունը Sofascore կայքում

Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Բոլիվիացի ֆուտբոլիստներ
Արտաշես Ադամյան

**Արտաշես Արմոյի Ադամյան** (), հայ ֆուտբոլային մարզիչ, որը եղել է «Լեռնային Արցախ» և «Արցախ» ակումբների մարզիչը։

## Կարիերա
### Խաղային կարիերա
Ադամյանն իր կարիերան սկսել է Խորհրդային երկրորդ լիգայի «Արմավիր» ակումբի  կազմում։ 1989 թվականին պայմանագիր է կնքել Խորհրդային երկրորդ լիգայի «Կոտայք» ակումբի հետ։ 1991 թվականին Ադամյանը պայմանագիր է կնքել Խորհրդային բարձրագույն լիգայի «Արարատ» ակումբի հետ։ 1993 թվականին պայմանագիր է կնքել Բուլղարիայի երկրորդ լիգայում հանդես եկեղ «Սպարտակ» (Պլովդիվ) ակումբի հետ՝ օգնելով իր թիմին մտնել Բուլղարիայի բարձրագույն խումբ։ 1997 թվականի մրցաշրջանից առաջ նա պայմանագիր է կնքել Ռուսաստանի «Կրիստալ» ակումբի հետ, բայց հեռացել է Հայաստան-Ուկրաինա խաղից հետո խթանիչներ օգտագործելու պատճառով։

1999 թվականի մրցաշրջանից առաջ Ադամյանը պայմանագիր է կնքել Հայաստանի «ԲԿՄԱ» ակումբի հետ։ 1999 թվականին պայմանագիր է կնքել Լիբանանի «Սալամ Զղարթա» ակումբի հետ, 2003 թվականի մրցաշրջանից առաջ՝ Հայաստանի «Միկա» ակումբի հետ։

Ադամյանը մասնակցել է Հայաստանի հավաքականի առաջին խաղին։

### Մարզչական կարիերիա
Նա աշխատել է Ռուսաստանի «Կուբան» երիտասարդական ակումբում։

2021 թվականին Ադամյանը դարձել է Հայաստանի երկրորդ լիգայում հանդես եկող «Լեռնային Արցախ» ակումբի մարզիչ՝ օգնելով ակումբին մտնել Հայաստանի բարձրագույն խումբ։  Ապա դարձել է «Արցախ» ակումբի մարզիչ։

## Ծանոթագրություններ

## Արտաքին հղումներ
* 

Կատեգորիա:Հայ ֆուտբոլային մարզիչներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Միկայի ֆուտբոլիստներ
Սերգեյ Չիկիշև

**Սերգեյ Նիկոլայևիչ Չիկիշև** (, ), ռուս ֆուտբոլային մարզիչ և նախկին խաղացող։ Նա Մոսկվայի «Չերտանովո ՖԱ»-ի մարզիչն է։

## Մարզչական կարիերա
Նա 2011-2012 և 2013-2014 մրցաշրջանների ընթացքում գլխավորել է Մոսկվայի «Դինամո»-ի մինչև 21 տարեկանների հավաքականը, որը այդ տարիներին հաղթել է Պրեմիեր Լիգայի երիտասարդների առաջնությունը, իսկ 2013-2014 մրցաշրջանում եղել է առաջնությանը մասնակցող թիմի մարզչի խորհրդականը։

2020 թվականի հունվարին որպես Ռոման Բերեզովսկու խորհրդական միացել է Հայաստանի Փյունիկ ՖԱ-ի մարզչական կազմին։

## Ծանոթագրություններ

Կատեգորիա:Ռուս ֆուտբոլային մարզիչներ
Կատեգորիա:Ֆուտբոլային մարզիչներ
Միլոշ Ստամենկովիչ

**Միլոշ Ստամենկովիչ** (), սերբ ֆուտբոլիստ, պաշտպան։

## Կենսագրություն
Ստամենկովիչը Սերբիայում խաղացել է Նովի Սադ քաղաքի «Պրոլետեր» ակումբում, ինչպես նաև Բելգրադի «Մլադենովաց» և «Բորչա» ակումբներում, որոնք բոլորը սերբական առաջին լիգայից էին։

2013 թվականին դարձել է Երևանի «Արարատ» ակումբի խաղացողներից։ Հաջորդ մրցաշրջանում տեղափոխվել է Գյումրու (Լենինականի) «Շիրակ» ակումբ։ Այդ ակումբի հետ դարձել է Հայաստանի փոխչեմպիոն։

2016 թվականի հունիսին պայմանագիր է կնքել Կամենսկի «Ստալ» ակումբի հետ, որը հանդես էր գալիս Ուկրաինայի պրեմիեր լիգայում։ Պայմանագիրը կնքվել է «2+1» սխեմայով։

2017 թվականին պայմանագիր է կնքել Պավլոդարի «Իրտիշ» ակումբի հետ։ Ուղիղ մեկ տարի անց ամուսնացել է։

## Ձեռքբերումներ
* Հայաստանի առաջնության արծաթե մեդալակիր.  2015-2016

## Ծանոթագրություններ

Կատեգորիա:Արարատ-Արմենիայի ֆուտբոլիստներ
Կատեգորիա:Արարատի ֆուտբոլիստներ
Կատեգորիա:Իրտիշի ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Կատեգորիա:Սերբ ֆուտբոլիստներ
Էմանուել Մբոլա

**Էմանուել Մբոլա** (, ), զամբիացի ֆուտբոլիստ, Ռաանանայի «Հապոել» ակումբի պաշտպան։ Հանդես է եկել Զամբիայի ազգային հավաքականում։

## Ակումբային կարիերա
Մբոլան սկսել է կարիերան 2007 թվականին զամբիական «Մայնինգ Ռեյնջերս» ակումբում։ «Փյունիկի» հետ պայմանագիրը կնքվել է 2009 թվականի մայիսին։ Չնայած ֆուտբոլիստի երիտասարդ լինելուն՝ նրա տեխնիկան և դրիբլինգը նվաճել են երևանյան ակումբի մարզիչների և երկրպագուների սրտերը։ Նախանձելի պարբերականությամբ նա սկսել է հայտնվել հիմնական կազմում։ Որոշ պահերին նրա վարպետությունը որոշել է խաղի ընդհանուր ճակատագիրը։

Զամբիայի հավաքականի կազմում Աֆրիկայի գավաթի խաղերից հետո բրիտանական «Daily Mirror» թերթում հոդված է հայտնվել, որ ֆուտբոլիստով հետաքրքրված է Լոնդոնի «Տոտենհեմը», որտեղ նա փորձաշրջան է անցնում։ Հոդվածում նշված էր նաև տրանսֆերի գումարը (1 միլիոն ֆունտ), սակայն ավելի ուշ «Տոտտենհեմի» գլխավոր մարզիչ Հարրի Ռեդնապը հերքել է այդ տեղեկությունը՝ ասելով, որ ինքը նույնիսկ նման խաղացողի չի ճանաչում։ Ավելի ուշ տեղեկություն է հայտնվել, որ այս ամբողջ պատմությունը սկսել է մարդկանց որոշակի խումբ՝ Էլիան Չելիշեի գլխավորությամբ, որը ֆուտբոլիստին վաճառել է «Փյունիկին»։ Օգտվելով Զամբիայի հավաքականի հաջող ելույթից և Մբոլայի խաղից Աֆրիկայի գավաթի խաղարկությունում՝ նրանք որոշել են կրկին վաճառել ֆուտբոլիստին այժմ արդեն անգլիական ակումբին, որը, պարզվել է, «Տոտենհեմն» է։ Սակայն հետագայում անգլիացիները պարզել են այս իրավիճակը և դադարեցրել բանակցությունները։ Էմանուել Մբոլայի գործերով զբաղվում է Եվրոպական Սպորտային Գործակալությունը (ESA, European Sport Agency), որը սեփական է և բացել է այս գործի էությունը։

Ներկայումս Մբոլան ունի մի շարք եվրոպական ակումբների առաջարկներ, որոնց հետ նա բանակցություններ է վարում, սակայն այս պահին նա խաղում է Կոնգոյի Դեմոկրատական Հանրապետության «TP Masembe»-ում։

## Միջազգային կարիերա
Մբոլան իր առաջին միջազգային խաղն անցկացրել է Զամբիայի կազմում Աշխարհի գավաթի որակավորման մրցաշարում Եգիպտոսի դեմ խաղում 2008 թվականի մարտի 29-ին։ 2010 թվականի հունվարի 25-ի դրությամբ Զամբիայի կազմում անցկացրել է 20 միջազգային հանդիպում, այդ թվում՝ 4 խաղ 2010 թվականին Աֆրիկայի ազգերի գավաթի խաղարկությունում։ Լինելով 16 տարեկան ութ ամսական և երեք օրական՝ դարձել է Աֆրիկայի Ազգերի գավաթի խաղարկության երկրորդ ամենաերիտասարդ խաղացողը՝ Շիվա Ն’Զիգուից հետո։

## Գործակալ
Մբոլայի գործակալն է Արտաշես Ամալյանը (Ռուսաստան) Եվրոպական մարզական գործակալությունից։

## Ձեռքբերումներ
* Հայաստանի չեմպիոն՝ 2009
* Հայաստանի գավաթակիր՝ 2009
* Հայաստանի Սուպերգավաթի եզրափակչի մասնակից՝ 2009

## Ծանոթագրություններ

## Արտաքին հղումներ
* 
* Профиль на официальном сайте ФФА
* 
* 

Կատեգորիա:Փյունիկի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Բանանով հաց

**Բանանով հաց** (), նաև բանանով կեքս կամ կարկանդակ՝ քաղցր տորթ, որի հիմնական բաղադրիչը հասած բանանն է։ Ամենատարածվածը ԱՄՆ-ում է և Ավստրալիայում։

Բանանով հաց պատրաստելու համար ձեզ հարկավոր կլինի հասած բանան, ալյուր, շաքարավազ, կարագ, կաթ, ձու, փխրեցուցիչ, փոփոխության համար կարող եք օգտագործել շագանակագույն շաքարավազ փոխարենը սպիտակը կամ պրեմիում ալյուրի փոխարեն ամբողջական հացահատիկի ալյուր։ Լակտոզայի անհանդուրժողականություն ունեցող մարդկանց համար կաթը կարելի է փոխարինել սոյայի կաթով կամ փափուկ տոֆուով։ Խմորին կարող եք ավելացնել նաև ընկույզներ, ցուկատներ, չոր մրգեր և համեմունքներ (վանիլին, դարչին)։ Ավելի լավ է օգտագործել գերհասունացած բանանը մուգ կեղևով, եթե բանանը այնքան էլ հասուն չէ, ապա արժե ավելացնել շաքարավազի քանակը։ Բանանի հացը ամենից հաճախ թխում են ուղղանկյունանման ամանի մեջ։

Պատրաստի բանանի հացը կարելի է ուտել որպես կարկանդակ կամ վրան քսել կարագ, մարմելադով կամ մրգային խյուսով։ Ածխաջրերի բարձր պարունակության պատճառով կեքսը երբեմն օգտագործվում է որպես էներգիայի աղբյուր ինտենսիվ երկարատև վարժությունների ժամանակ, օրինակ՝ մարաթոնի ժամանակ։

## Պատմություն
thumb|Տնային պայմաններում թխված բանանով հաց
Բանանով հացը ավանդական ամերիկյան խմորեղեն է: Բաղադրատոմսի հայտնվելու ճշգրիտ ամսաթիվը հայտնի չէ։ Հնարավոր է, որ այն առաջին անգամ հայտնվել է 19-րդ դարում, երբ խմորի սոդան և փխրեցուցիչը, որոնք կարևոր են դրա պատրաստման համար, սկսեցին օգտագործել որպես խմորիչի միջոց։ Այնուամենայնիվ, Ամերիկայում հրատարակված առաջին բաղադրատոմսերի գրքում կեքս չկար, և բացի այդ, բանանը լայն տարածում գտավ միայն 19-րդ դարի վերջինին, երբ պայմանները բարելավվեցին փչացող ապրանքների տեղափոխման համար։ Վստահաբար կարելի է ասել, որ բաղադրատոմսը հայտնվել է ոչ ուշ, քան 1933 թ., քանի որ այն տպագրվել է խոհարարական գրքերից մեկում։ Որոշ պատմաբաններ նաև կարծում են, որ բանանի հացը Մեծ դեպրեսիայի հետևանք էր, քանի որ հնարամիտ տնային տնտեսուհիները չէին ցանկանում դեն նետել գերհասունացած բանանը։

Կան ենթադրություններ, որ ժամանակակից բանանով հացի բաղադրատոմսը մշակվել է կորպորատիվ խոհանոցներում՝ խթանելու ալյուրի և սոդայի արտադրանքը։ Ի պաշտպանություն այս տեսությանը, 1950-ականներին ազգային հեռուստատեսությամբ խոհարարական շոուներում բանանով հացի բազմաթիվ գովազդներ կային։ 1950 թվականին նա ավելի մեծ ուշադրության արժանացավ «Chiquita Banana's Recipe Book» խոհարարական գրքի թողարկմամբ։ Հետագայում ի հայտ եկան տարբեր տարբերակներ, ինչպես նաև պատրաստի խառնուրդներ-փոշիներ՝ թխելու համար։

## Տեսակներ
* Սովորական բանանով հաց
* Բանանով չամիչով հաց 
* Բանանով ընկույզով հաց - բաղադրատոմսին ավելացնում են կտրտած ընկույզներ, հաճախ ընկույզ կամ պեկան։
* Բանանի հաց շոկոլադե հատիկներով կամ կակաոյի փոշիով
* Բանանով կեքս
* Վեգան կամ անյուղ բանանով հացում (չի ներառում կաթնամթերք կամ ձու)

## Ծանոթագրություններ

Կատեգորիա:Աղանդեր
Կատեգորիա:Ամերիկյան աղանդեր
Կատեգորիա:Ամերիկյան խոհանոց
Կատեգորիա:Ավստրալիական խոհանոց
Կատեգորիա:Մրգերով ուտեստներ
Հարրի Թաթոսյան

**Հարրի Թաթոսյան** (, ), ամերիկահայ գյուտարար, որը ստեղծել է պաղպաղակի վաֆլին կոների վերածող մեքենան և սննդի արդյունաբերության համար մի շարք այլ սարքեր։ *Old London Foods*-ի համահիմնադիր։

## Կենսագրություն
Հարրի Թաթոսյանը ծնվել է Խարբերդից ոչ հեռու 1892 թվականին և Ամերիկա է տեղափոխվել 1909 թվականին։

### Գյուտեր
* Մելբայի տոստ (տապակած հացի բարակ կտոր) պատրաստելու մեքենա (արտոնագիր՝ US2349583A)
* Պաղպաղակի կոն ձևավորելու և շարելու մեքենա (US1804039A)
* Պաղպաղակի կոն գլանելու մեքենա (US1576011A)
* Տորթեր պատրաստելու և ձև տալու մեքենա (US2321634A) 
* Մելբայի տոստ պատրաստելու եղանակ (US2349582A)
* Տորթ թխելու երկաթե պատրաստվածք (US2029448A)
* Տոստ պատրաստելու սարք (US2514977A)
* Շաքարային կոներ թխելու մեքենա (US1540041A)
* Թխելու երկաթե պատրաստվածք և ստրիպեր (US1936649A)
* Տորթերը տեղափոխելու մեքենա (US2722178A) 
* Պաղպաղակի կոն գլանելու մեքենա (երկրորդ արտոնագիր՝ US1440851A)
* Շաքարային կոներ պատրաստելու մեքենա (US2213727A)
* Անվերջանալի ժապավենային ածելիով հաց կտրող սարք (US2569545A)
* Պաղպաղակի մեքենա (US1765464A)
* Հրուշակային կոնի ձևավորում (USD64482S)
* Տորթեր պատրաստելու և ձևավորելու մեքենա (CA413727A)

### Պաղպաղակի կոն գլանելու մեքենա
250px|մինի|ձախից|Վաֆլու կոներ
Վաֆլու կոները մինչև 1912 թվականը գլանվել են ձեռքով․ ըստ պատմաբանների պնդման՝ Ֆրեդերիկ Բրուքմանը () հորինել է կոներ գլանելու մեքենան։ 1923 թվականին Հարրի Գ. Թաթոսյանին տրվել է պաղպաղակի կոներ գլանելու մեքենայի ԱՄՆ-ի արտոնագիր, իսկ 1924 թվականին՝ Կառլ Ռ. Թեյլորը () արտոնագիր է ստացել մի մեքենայի համար, որն աշխատում էր վաֆլի թխելու ավտոմատի հետ համատեղ և տաք վաֆլիներից կոներ էր գլորում՝ հընթացս դրանք սառեցնելով։

## Ծանոթագրություններ

## Գրականություն
* 
* United States Patent Office / Ice-cream-cone-rolling machine (англ.). — 1923. — 2 January.
* 
* 

Կատեգորիա:ԱՄՆ-ում օսմանյան ներգաղթյալներ
Կատեգորիա:Ամերիկացի գյուտարարներ
Կատեգորիա:Ամերիկահայ գյուտարարներ
Սոսլան Կաչմազով

**Սոսլան Վլադիմիրի Կաչմազով**, ռուս ֆուտբոլիստ, «Ալանիա» ֆուտբոլային ակումբի պաշտպան։ Խաղացել է Մոլդովայի և Հայաստանի Բարձրագույն դիվիզիոններում։

## Կենսագրություն
Վլադիկավկազի «Ալանիայի» ֆուտբոլային դպրոցի սան է, 2010 թվականին հանդես է եկել նրա փոխարինողների առաջնությունում։ 2011 թվականին իր նորամուտը նշել է երկրորդ դիվիզիոնում «Բեսլան Ֆայուր» թիմի կազմում։

2012 թվականի գարնանը տեղափոխվել է մոլդովական «Օլիմպիա»։ Մոլդովայի առաջնությունում առաջին խաղը խաղացել է 2012 թվականի մայիսի 6-ին «Զիմբրուի» դեմ՝ Սերգեյ Գուսակովի փոխարեն փոխարինման դուրս գալով 71-րդ րոպեին։ Ընդհանուր առմամբ, օրացուցային տարվա ընթացքում նա 20 հանդիպում է անցկացրել երկրի առաջնությունում։

2013 թվականին վերադարձել է Ռուսաստան և սկսել հանդես գալ «Ալանիայի» կազմում, 2013-2014 մրցաշրջանում հանդես է եկել որպես երկրորդ կազմի, ապա՝ հիմնական կազմի խաղացող։ Երեք անավարտ մրցաշրջանում ֆուտբոլիստը 52 հանդիպում է անցկացրել երկրորդ դիվիզիոնում։

2016 թվականի սկզբին պաշտպանը կրկին մեկնել է արտերկիր, այս անգամ՝ հայկական «Բանանց»։ Հայաստանի առաջնությունում նորամուտի խաղը խաղացել է 2016 թվականի մարտի 2-ին «Փյունիկի» դեմ։ Իր թիմի հետ նվաճել է 2015-2016 մրցաշրջանի Հայաստանի Գավաթը, այդ թվում մասնակցել է «Միկայի» դեմ եզրափակիչ խաղին։ Հանդես է եկել նաև Կիպրոսի «Օմոնիայի» դեմ Եվրոպայի լիգայի հանդիպումներում։

«Բանանցից» հեռանալուց հետո փորձաշրջան է անցել բելառուսական «Նաֆթանում», սակայն հեռացել է թիմից գլխավոր մարզիչ Օլեգ Սիդորենկովի հետ տարաձայնությունների պատճառով։ 2017-2018 թվականներին սիրողական մակարդակով խաղացել է «Կուբան հոլդինգի» (Պավլովսկայա) կազմում, դարձել Կրասնոդարի երկրամասի չեմպիոն։

2018 թվականի ամռանը վերադարձել է հայրենի քաղաք՝ պայմանագիր կնքելով Վլադիկավկազի «Սպարտակ» ակումբի հետ։ Մեկ տարի անց՝ 2019 թվականի հուլիսին, դարձել է նորից վերստեղծված «Ալանիայի» խաղացող։

## Ծանոթագրություններ

## Արտաքին հղումներ
* Профиль на официальном сайте «Алании»

Կատեգորիա:Ալանիայի ֆուտբոլիստներ
Կատեգորիա:Ուրարտուի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Սերգեյ Կոլիչև

**Սերգեյ Վալերիևիչ Կոլիչև** (), ռուս ֆուտբոլիստ, պաշտպան։

## Կենսագրություն
Պրոֆեսիոնալ մակարդակում կարիերան սկսել է մայրաքաղաքային «Նիկայի» կազմում։ Դրանից հետո նրան հաջողվել է հասնել Սմոլենսկի «Դնեպր»։ Ավելի ուշ պաշտպանը «Լուչ-Էներգիայի» հետ 2012-2013 մրցաշրջանում առաջադիմել է դասում և տեղափոխվել Ռուսաստանի Առաջին դիվիզիոն։ Ընդհանուր առմամբ, ենթաէլիտար առաջնությունում Կոլիչևն անցկացրել է երեք մրցաշրջան։ 2015 թվականին վերադառնալով Վլադիվոստոկի թիմ՝ նա մանրամասն պատմել է ակումբի ֆինանսական դժվարությունների մասին և քննադատել նրա ղեկավարությանը։ Բացի «Լուչից»՝ պաշտպանը Ռուսաստանի Առաջին լիգայում խաղացել է «Ռոտորի» կազմում։

2018 թվականի ամռանը տեղափոխվել է հայկական «Փյունիկ»։ Նոր թիմի կազմում նորամուտը նշել է Եվրոպա լիգայի խաղարկության շրջանակներում՝ իսրայելական Թել Ավիվի «Մաքքաբիի» հետ տնային խաղում (0:0)։

Խաղացել է սիրողական մակարդակով, 2022 թվականից՝ Ռուսաստանի երկրորդ լիգայի «Բալաշիխա» թիմում։

## Ձեռքբերումներ
* 15x15փքս Երկրորդ դիվիզիոնի «Արևելք» գոտու հաղթող (2). 2012-2013, 2013-2014:

## Ծանոթագրություններ

Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փյունիկի ֆուտբոլիստներ
Սերգեյ Սերչենկով

**Սերգեյ Անատոլևիչ Սերչենկով** (), խորհրդային և ռուս ֆուտբոլիստ, պաշտպան։

## Կարիերա
1990-1991 թվականներին հանդես է եկել միության առաջնությունում «Ամուրի» համար, անցկացրել է 46 խաղ։ 1992 թվականին խաղացել է Կոմսոմոլսկ-Ամուրի ակումբի կազմում Ռուսաստանի առաջնությունում, մասնակցել է 9 հանդիպման։

1994-1995 թվականներին եղել է Կրասնոդարի «Կոլոս» թիմի կազմում, խաղացել է 75 խաղ։ 1996 թվականի մրցաշրջանը անցկացրել է Լադեում, որի համար առաջին անգամ հանդես է եկել Ռուսաստանի բարձրագույն լիգայում, որտեղ մասնակցել է թիմի 14 հանդիպումներին, որոնցից յուրաքանչյուրում խաղացել է բոլոր 90 րոպեն։

1997 թվականին համալրել է Կուբանիի շարքերը, խաղացել է 2 խաղ, Դրանից հետո մարզման ժամանակ նա լուրջ վնասվածք է ստացել՝ Ախիլյասի թոքաբեկորի պոկում։ Մի քանի բարդ վիրահատություններ է անցել, կարիերան ավարտելու մեծ հավանականություն կա։ 1999 թվականին ընդգրկվել է Կուբանի կազմում, սակայն կրկին, ընդամենը 3 հանդիպում անցկացնելով, դուրս է եկել վնասվածքից, վնասել է ծնկի հոդը մարզման ժամանակ, ինչի պատճառով ևս մեկ անգամ վիրահատություն է պահանջվել։

2000 թվականին հանդես է եկել Սեմպալատինյան AES-ի կազմում, որի կազմում 22 խաղ է խաղացել Ղազախստանի բարձրագույն լիգայում։

Որդի Սերգեյը նույնպես ֆուտբոլիստ է։

## Կարիերայից հետո
Պրոֆեսիոնալ ֆուտբոլիստի կարիերան ավարտելուց հետո աշխատում է որպես մարզիչ Կրասնադարի սիրողական «Հոբելյանական» ակումբում։

## Ծանոթագրություններ

## Արտաքին հղումներ
* 
* 

Կատեգորիա:Խորհրդային ֆուտբոլիստներ
Կատեգորիա:Կուբանի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Սերգեյ Մկրտչյան (ֆուտբոլիստ)

**Սերգեյ Մկրտչյան** (), հայ պրոֆեսիոնալ ֆուտբոլիստ, որը խաղում է «Ուրարտու» ակումբում և Հայաստանի ֆուտբոլի ազգային հավաքականում։

## Ակումբային կարիերա
Սերգեյ Մկրտչյանը Ուրարտուի սան է։ 2019 թվականին կիսապաշտպանը ժամանակավորապես տեղափոխվել է ԲԿՄԱ Երևան ակումբի բանակային ճամբար, որը խաղում է Հայաստանի ֆուտբոլի առաջնությունում, սակայն 2021 թվականի ամռանը նա վերադարձել է իր հայրենի Ուրարտու։

2022 թվականին Մկրտչյանը դարձել է «Հայաստանի տարվա ֆուտբոլիստ» անվանակարգի հավանորդներից մեկը։

2023 թվականի փետրվարին նա ստացել է առաջային խաչաձև կապանի վնասվածք, ինչի պատճառով խաղից դուրս է մնացել մինչև մրցաշրջանի ավարտը։

## Միջազգային կարիերա
Նա ներկայացրել է Հայաստանը 2019 UEFA-ի Եվրոպայի մինչև 19 տարեկանների առաջնությունում։

2022 թվականի սեպտեմբերին նա ստացել է իր առաջին առաջարկը միանալու Հայաստանի ֆուտբոլի ազգային հավաքականին՝ UEFA  Ազգերի առաջնությունում խաղալու համապատասխանաբար Ուկրաինայի և Իռլանդիայի Հանրապետության դեմ։

Մկրտչյանն իր առաջին միջազգային ելույթն ունեցել է Հայաստանի ազգային հավաքականում 2022 թվականի նոյեմբերի 16-ին Կոսովոյի դեմ ընկերական խաղում, որի ժամանակ նա խաղի մեջ է մտել պահեստայինների նստարանից։

## Կարիերայի վիճակագրություն

### Միջազգային
### Ակումբ
'''Ուրատու'''

* Հայաստանի ֆուտբոլի առաջնություն․ 2022-23
* Հայաստանի գավաթ․ 2022-23

## Ծանոթագրություններ

## Արտաքին հղումներ
* 
* 

 
Կատեգորիա:Հայաստանի հավաքականի ֆուտբոլիստներ
Մոնտասար Թալբի

**Մոնտասար Օմար Թալբի** (,), ֆրանսիացի և թունիսցի ֆուտբոլիստ, «Լորյան» ակումբի և Թունիսի ֆուտբոլի ազգային հավաքականի պաշտպան։

## Ֆուտբոլային կարիերա
Թալբին ֆրանսիական «Փարիզ» և «Լե Լիլա» ակումբների սան է։ 2010 թվականին նա վերադարձել է պատմական հայրենիք, որտեղ միացել է «Էսպերանսա» երիտասարդական թիմին։ 2017 թվականի ապրիլի 2-ին «Սվակսենա» ակումբի դեմ խաղում նորամուտ է ունեցել Թունիսի առաջնությունում։ 2017 թվականին Թալբին օգնել է ակումբին հաղթել Չեմպիոնների արաբական լիգայում։ 2018 թվականի հունվարի 21-ին «Բեն Գարդանա» ակումբի դեմ խաղում Մոնտասարը խփել է իր առաջին գոլը «Էսպերանսա» ակումբի կազմում։ Այդ թվականին նա դարձել է Թունիսի չեմպիոն։ Ամռանը Թալբին տեղափոխվել է Թուրքիայի «Ռիզեսպոր» ակումբ։ 2019 թվականի հունվարի 21-ին «Կասիմպաշա» ակումբի դեմ խաղում նորամուտ է ունեցել Թուրքիայի ֆուտբոլի առաջնությունում։ 2021 թվականի փետրվարի 6-ին «Ալանյասպոր» ակումբի դեմ մրցախաղում Մոնտասարը խփել է իր առաջին գոլը «Ռիսեսպոր» ակումբի կազմում։

2021 թվականի ամռանը Թալբին տեղափոխվել է Իտալիայի «Բենևենտո»՝ ակումբի հետ ստորագրելով եռամյա պայմանագիր։

2021 թվականին օգոստոսի 9-ին համալրել է Ռուսաստանի Պրեմիեր Լիգայի «Ռուբին» ակումբի կազմը։ Օգոստոսի 27-ին «Կրասնոդար» ակումբի դեմ խաղում նորամուտ է ունեցել Ռուսաստանի Պրեմիեր Լիգայում։

## Կարիերա հավաքականում
2021 թվականի մարտի 28-ին Աֆրիկայի Գավաթի 2021 թվականի ընտրական փուլի Հասարակածային Գվինեայի հավաքականի դեմ խաղում Թալբին իր նորամուտն է նշել Թունիսի հավաքականի կազմում։

2022 թվականին Թալբին մասնակցել է Կամերունում կայացած Աֆրիկայի գավաթին։ Մրցախաղում խաղացել է Մալիի, Մավրիտանիայի, Գամբիայի և Նիգերիայի հավաքականների դեմ մրցախաղերում։

## Ձեռքբերումներ
**Թիմային**

**«Էսպերանսա»**
* Թունիսի առաջնության հաղթող՝ 2017/18
* Չեմպիոնների արաբական լիգայի հաղթող՝ 2017

## Ծանոթագրություններ

Կատեգորիա:Բենևենտոյի ֆուտբոլիստներ
Կատեգորիա:Թունիսի հավաքականի ֆուտբոլիստներ
Կատեգորիա:Թունիսցի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լորյանի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Մարյան Ռադեսկի

**Մարյան Ռադեսկի** (,), հարավմակեդոնացի ֆուտբոլիստ, հայկական «Փյունիկ» ակումբի և Հյուսիսային Մակեդոնիայի Հանրապետության ֆուտբոլի ազգային հավաքականի կիսապաշտպան։

## Ակումբային կարիերա
Ռադեսկին «Հոկտեմբերի 11» ակուբի սան է։ 2012 թվականի ապրիլի 8-ին «Սիլեքս» ակումբի դեմ խաղում նորամուտ է ունեցել Մակեդոնիայի ֆուտբոլի առաջնությունում։ Այդ խաղում Մարյանը խփել է առաջին գոլը «Հոկտեմբեր 11» ակումբի կազմում։ 2013 թվականի սկզբին տեղափոխվել է «Մետալուրգ» ակումբ։ Մարտի 3-ին «Թեթեքս» ակումբի դեմ խաղում նորամուտ է ունեցել նոր թիմի կազմում։ «Վարդար» ակումբի դեմ խաղում Մարյանը խփել է առաջին գոլը «Մետալուրգ» ակումբի կազմում։

2015 թվականի ամռանը Ռադեսկին տեղափոխվել է «Շկենդիյա» ակումբ։ Օգոստոսի 9-ին «Մլադոստ» ակումբի դեմ մրցախաղում նորամուտ է ունեցել նոր թիմի կազմում։ Հոկտեմբերի 28-ին իր նախկին ակումբի՝ «Մետալուրգ»-ի դեմ խաղում Մարյանը խփել է իր առաջին գոլը «Շվեդիյա» ակումբի կազմում։ Իր մեկնարկային մրցաշրջանում օգնել է ակումբին նվաճել Մակեդոնիայի գավաթը։

## Միջազգային կարիերա
2014 թվականի հունիսի 18-ին Չինաստանի ֆուտբոլի ազգային հավաքականի դեմ ընկերական խաղում Ռադեսկին նորամուտ է ունեցել Մակեդոնիայի հավաքականի կազմում։ 2016 թվականի մայիսի 29-ին Ադրբեջանի ֆուտբոլի ազգային հավաքականի դեմ մրցախաղում խփել է առաջին գոլը ազգային թիմի կազմում։

2017 թվականի Մակեդոնիայի երիտասարդական հավաքականի կազմում Ռադեսկին մասնակցել է Լեհաստանում կայացած Եվրոպային երիտասարդական առաջնությանը։ Մրցախաղում խաղացել է Իսպանիայի, Սերբիայի և Պորտուգալիայի թիմերի դեմ խաղերում։

### Գոլեր Մակեդոնիայի հավաքականի կազմում

## Ձեռքբերումներ
**Թիմային**

 **«Շկենդիյա»**
* Մակեդոնիայի գավաթի գավաթակիր՝ 2015/2016

## Ծանոթագրություններ

Կատեգորիա:Հյուսիսային Մակեդոնիայի հավաքականի ֆուտբոլիստներ
Կատեգորիա:Մակեդոնացի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Փյունիկի ֆուտբոլիստներ
Սալվադորի Կենտրոնական պահուստային բանկ

Սալվադորի Կենտրոնական պահուստային բանկ

**Սալվադորի Կենտրոնական պահուստային բանկ** (), Սալվադորի կենտրոնական բանկ։

## Պատմություն
1877 թվականին սկսվել է Սալվադորի կառավարության թղթադրամների թողարկումը։ 1880 թվականին հիմնադրվել է Սալվադորի միջազգային բանկը, որն ի սկզբանե ուներ թղթադրամների թողարկման բացառիկ իրավունք։ Հետագայում այդ իրավունքը ստացան այլ բանկեր՝ Արևմտյան բանկը (հիմնադրվել է 1899 թվականին), Գյուղատնտեսական առևտրային բանկը (հիմնադրվել է 1895 թվականին)։ Պարբերաբար թղթադրամների թողարկման իրավունք են ստացել նաև այլ բանկեր՝ Սալվադորի արդյունաբերական բանկը (գործել է 1895-1906 թվականներին), Սալվադորի ազգային բանկը (գործել է 1906-1913 թվականներին) և այլն։

Մինչև 1934 թվականը թողարկման իրավունք ունեին երեք բանկ՝ Գյուղատնտեսական առևտրային բանկը, Արևմտյան բանկը, Սալվադորի բանկը (հիմնադրվել է 1885 թվականին՝ որպես Սալվադորի մասնավոր բանկ, վերանվանվել է 1891 թվականին)։

1934 թվականի հունիսի 19-ին օրենք  է ընդունվել Սալվադորի Կենտրոնական պահուստային բանկ ստեղծելու մասին, որը ստացել է թողարկման մենաշնորհային իրավունք։ Բանկը ստեղծվել է «անանուն ընկերության» տեսքով՝ վերակազմավորվելով Գյուղատնտեսական առևտրային բանկի։ Նույն թվականին բանկը սկսել է թղթադրամների թողարկումը։ 1961 թվականի ապրիլի 20-ից բանկը դարձել է պետական հաստատություն։

2020 թվականից Սալվադորի Կենտրոնական պահուստային բանկի նախագահն է Դուգլաս Ռոդրիգես Ֆուենտեսը։

## Գրականություն
* 

## Ծանոթագրություններ

## Արտաքին հղումներ
* 

Կատեգորիա:1934 հիմնադրումներ
Կատեգորիա:Բանկեր այբբենական կարգով
Կատեգորիա:Կենտրոնական բանկեր
Ջորջ Լոուրենս Փրայս

**Ջորջ Լոուրենս Փրայս** (*,* ), կանադացի զինվոր, շարքային; Ավանդաբար համարվում է Բրիտանական կայսրության վերջին զինվորը, որ զոհվել է Առաջին համաշխարհային պատերազմում՝ սպանվել է ժամը 10:58-ին, Առաջին Կոմպիենի զինադադարի ուժի մեջ մտնելուց երկու րոպե առաջ, բայց ոչ վերջին զինվորը, որը զոհվել է պատերազմում, վերջինը՝ Հենրի Գյունթերն է, ԱՄՆ բանակի սերժանտ, որ մահացել է ժամը 10:59-ին:

## Կենսագրություն
Ջորջ Լոուրենս Փրայսը ծնվել է 1892 թվականի դեկտեմբերի 15-ին Ֆալմութում, Նոր Շոտլանդիա, Կանադա։ Նա իր մանկությունն անցկացրել է Չերչ Սթրիթում (այժմ՝ Պորտ Ուիլյամս), զորակոչի պահին՝ 1917 թվականի հոկտեմբերի 17-ին  բնակվել է Մուս-Ջո քաղաքում։ Ծառայել է կանադական էքսպեդիցիոն ուժերի A վաշտի 28-րդ գումարտակում։

## Մահ
[աջից|մինի|Մոնսի համար մղվող մարտերին մասնակցած [Բրիտանական էքսպեդիցիոն ուժեր (Առաջին համաշխարհային պատերազմ)|Բրիտանական էքսպեդիցիոն ուժերի գնդին նվիրված հարթաքանդակ։]]
1918 թվականի նոյեմբերի 11-ին շարքային Փրայսը մասնակցել է բելգիական փոքր գյուղի գրավմանը։ Հակառակորդի գնդացիրից կրակի տակ անցնելով Վիլ-սյուր-Այն քաղաքի Կենտրոնական ջրանցքը, պարեկներըը շարժվել են դեպի տների շարքը, որպեսզի չեզոքացնեն գնդացրորդին, որ կրակել էր պարեկի վրա անցման ժամանակ։ Պարեկը ներխուժել է տուն, սակայն զինվորները պարզել են, որ գերմանացիներին հաջողվել է փախչել հետևի ելքով։ Հետո կանադացիները խուզարկել են հարևան տունը, սակայն այնտեղ էլ ոչ ոքի չեն գտել։ Ջորջ Փրայսը, տան տիրոջ խորհրդին հակառակ դուրս է եկել տնից։ Ժամը 10:58-ին հրացանի կրակոց է հնչել և Փրայսը ընկել է մահացած։

Ճակատագրի հեգնանքով Փրայսը մահացել է առաջին Կոմպիենի զինադադարից ուղիղ երկու րոպե առաջ։

Ջորջ Փրայսի հուղարկավորությունը տեղի է ունեցել Մոնսից հարավ-արևելք Ավրեյսի հին համայնքային գերեզմանատանը, որտեղ թաղված են պատերազմում զոհված առաջին և վերջին բրիտանացի զինվորները՝ Ջոն Պարը և Ջորջ Էլիսոնը։

1968 թվականին Փրայսի մահվան 50-ամյակի և զինադադարի կապակցությամբ նրա վաշտի ողջ մնացած զինվորները ժամանել են Վիլ-սյուր-Այն՝ հուշատախտակ բացելու այն տան վրա, որի մոտ նա զոհվել էր։

## Հիշատակ
Վիլ-սյուր-Այն քաղաքի տարրական դպրոցներից մեկը անվանակոչվել է շարքային Ջորջ Լոուրենս Փրայսի անունով (). Բելգիայում Կանադայի դեսպան Դենիս Ռոբերտը ներկա է գտնվել դպրոցի անվանակոչության արարողությանը։ 1991 թվականին քաղաքում կառուցվեց ևս մեկ կամուրջ Կենտրոնական ջրանցքի վրայով, և նույն թվականի նոյեմբերի 11-ին, հասարակական հարցման արդյունքների համաձայն, կամուրջը անվանվել է Ջորջ Փրայսի անունով (*<span lang="fr" style="font-style:italic;">Passerelle George Price</span>*)։

## Հետաքրքիր փաստ
Քննությունը ցույց է տվել, որ Կոմպիենի անտառի երկաթուղային վագոնում բանակցություններ վարելու ժամանակ Ֆրանսիայի մարշալ Ֆերդինանդ Ֆոշը հրաժարվել է գերմանական կողմի առաջարկն ընդունելուց, այն է՝ դադարեցնել կրակը անիմաստ զոհերից խուսափելու համար։ Դրա հետևանքով հաշտության համաձայնագիրը ստորագրելուց հետո մինչ նրա ուժի մեջ մտնելը՝ նոյեմբերի 11-ը (ժամը 11:00), սպանվածների և վիրավորվածների թիվը կազմել է 11.000։

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմում զոհվածներ
Կատեգորիա:Կանադացիներ
Կատեգորիա:Մարտում զոհվածներ
Չուս Լամպրեավե

**Մարիա Խեսուս Լամպրեավե Պերես** (), առավել հայտնի որպես **Չուս Լամպրեավե**, իսպանացի դերասանուհի, որը նկարահանվել է ավելի քան 70 ֆիլմերում։ Նա միջազգային ճանաչում է ձեռք բերել նախ և առաջ Պեդրո Ալմոդովարի ֆիլմերում կատարած դերերով։

## Կենսագրություն
Լամպրեավեն ծնվել է Մադրիդում։ Նա որոշել էր դառնալ նկարչուհի և սովորել է Սան Ֆեռնանդոյի գեղարվեստի թագավորական ակադեմիայում՝ Real Academia de Bellas Artes de San Fernando- ում, որից հետո որպես նկարազարդող աշխատել է հրատարակչական ընկերություններից մեկում։

Թեև Մարիան մտադիր չէր դառնալու դերասանուհի, սակայն 1959 թվականին, երբ Խայմե դե Արմինյանը նրա մեջ դերասանական ձիրք հայտնաբերեց,  սկսեց նկարահանվել ֆիլմերում

Պեդրո Ալմոդովարի հետ Չուսի առաջին աշխատանքը  եղել է *Entre tinieblas* (1983) ֆիլմում։  Ընդհանուր առմամբ Լամպրեավեն նկարահանվել է նրա ութ ֆիլմերում։ Ալմոդովարը հայտնի է  կին կինոաստղերի կրկնվող օգտագործմամբ. ահա թե ինչու նրանց անվանում են « Ալմոդովարի աղջիկներ »։

Լամպրեավեն համբավվել է տարեց տիկնանց մարմնավորելով, առանձնապես՝ էքսցենտրիկ կանանց, որոնք կրում էին չափազանց հաստ ակնոցներ։ Ուշադրություն էին գրավում հումորն ու մարդկայնությունը, որոնցոն նա համակում էր իր մարմնավորած կերպարներին։

Լամպրեավեն երբեք չի խաղացել գլխավոր հերոսուհու դեր, սակայն լայն ճանաչում ու համբավ է ձեռք բերել՝ հռչակվելով որպես  երկրորդ պլանի ամենահայտնի իսպանացի դերասանուհի։

Լամպրեավեն ամուսնացել է 1960 թվականին Նա ուներ մի որդի, որը կենսաբան էր **** և դուստր, որը հիվանդությունից մահացել է 1990-ականներին։

Լամպրեավեի վերջին աշխատանքներից էր Campofrío *embutido* երշիկեղենի երեք գովազդային արշավներում որպես գովազդային դեմք հանդես գալը։

Իր կյանքի վերջին մի քանի տարիները նա անցկացրել է հանրային ուշադրությունից հեռու՝  Իսպանիայի հարավում՝ Ալմերիա քաղաքում։  Մահացել է 2016 թվականին՝ 85 տարեկան հասակում

## Մրցանակներ
* Գոյա (1992)
* Fotogramas de Plata (2005)
* Իսպանիայի դերասանների միության մրցանակներ (2006) 
* Կաննի կինոփառատոն (2006). Լավագույն դերասանուհի *[[Վերադարձ (ֆիլմ, 2006)|Volver-]]* ի մնացած կին դերասանական կազմի հետ միասին

## Մրցանակների և անվանակարգերի ցանկ
; Կաննի կինոփառատոն

; Գոյայի մրցանակներ

; Պլատայի լուսանկարներ

; Իսպանիայի դերասանների միության մրցանակներ

; Մշակույթի նախարարության մրցանակներ

* Գեղարվեստում ունեցած վաստակի համար ոսկե մեդալ, 2001

## Ծանոթագրություններ

## Արտաքին հղումներ
* 

Կատեգորիա:Իսպանացի դերասանուհիներ
Կատեգորիա:20-րդ դարի դերասանուհիներ
Կատեգորիա:Դերասանուհիներ այբբենական կարգով
Կատեգորիա:21-րդ դարի դերասանուհիներ
Կատեգորիա:Իսպանացի կինոդերասանուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:2016 մահեր
Կատեգորիա:1930 ծնունդներ
Կատեգորիա:Բեմական կեղծանուններ
Ֆերդիա Ուոլշ-Պիլո

**Ֆերդիա Ուոլշ-Պիլո** (, ), իռլանդացի դերասան և երաժիշտ։

## Կենսագրություն
Ուոլշ-Պիլոն ծնվել է Ուիքլոու կոմսության Էշֆորդ քաղաքում։ Նա սովորել է Ուիքլոու դպրոցում։ Ստացել է վոկալային կրթություն իր մորից` սոպրանո Տոնի Ուոլշից։

Նա սկսել է իր երաժշտական կարիերան յոթ տարեկան հասակում՝ նվաճելով բազմաթիվ մրցանակներ։ Այնուհետև հնարավորություն է ստացել կատարել մի մաս «Կախարդական ֆլեյտա» օպերայում տասներկու տարեկան հասակում, որով գաստրոլներով հանդես է եկել Իռլանդիայում և Մայլզի հատվածն է ստացել «Պտուտակի պտույտը» օպերայում։ 2012 թվականին նա հայնտվել է իռլանդական հեռուստատեսությունում` «Late Late Toy» նշանավոր շոուում, որտեղ երգել և նվագել է դաշնամուր։ 2015 թվականին ստորագրել է պայմանագիր ԱՄՆ-ում «*William Morris Endeavor*»-ի հետ և Մեծ Բրիտանիայում «*Independent Talent*»-ի հետ։

Ուոլշ-Պիլոն առաջին անգամ էկրան է բարձրացել 2016 թվականին Ջոն Կարնիի «Սինգ Սթրիթ» երաժշտական կատակերգական-դրամատիկական ֆիլմում Լյուսի Բոյնտոնի հետ։ Ֆիլմի ցուցադրման ժամանակ Սանդենս կինոփառատոնում նա հանդես է եկել իր կոլեգայի՝ Մարկ Մակկեննայի հետ։

2017 թվականին Ուոլշ-Պիլոն խաղացել է Ալֆրեդ Մեծի դերը «Վիկինգներ» սերիալում։ Նա նաև խաղացել է Էյդեն Գիլենի երիտասարդության տարիների կերպարը «Դուբլինյան սկանդալիստները» հեռուստաֆիլմում։

Նա խաղացել է Մայլզի դերը, ով երաժշտությամբ և սիրո առարկա Ռուբիի (Էմիլիա Ջոնս) խաղընկերն էր, 2021 թվականի Սանդենս կինոփառատոնի հիթում և «Apple TV+» «CODA: Խուլ ծնողների երեխան» բնօրինակ ֆիլմում։ Նա և մնացած դերասանները ստացել են «SAG Award» մրցանակ լավագույն անսամբլի համար։

Ուոլշ-Պիլոն Իռլանդիայի ՅՈՒՆԻՍԵՖ ծրագրի դեսպանն է, ով կենտրոնացել է արտակարգ իրավիճակներում հայտնված երեխաների կրթության տրամադրման վրա։

## Ֆիլմագրություն
##### Կինո

## Հեռուստատեսություն

##### Մրցանակներ

## Ծանոթագրություններ

Կատեգորիա:21-րդ դարի երաժիշտներ
Կատեգորիա:21-րդ դարի երգիչներ
Կատեգորիա:Իռլանդացի դերասաններ
Կատեգորիա:Իռլանդացի երաժիշտներ
Կատեգորիա:Իռլանդացի երգիչներ
Կատեգորիա:Իռլանդացի կինոդերասաններ
Արկադի Դոխոյան

**Արկադի Դոխոյան** (), հայ ֆուտբոլիստ, Հայաստանի ազգային հավաքականի պաշտպան։

## Կարիերա
Արկադի Դոխոյանը հանդես է գալիս պաշտպանի դիրքում։

2001 թվականին հրավիրվել է Հայաստանի ազգային հավաքական, որի կազմում անցկացրել է ընդհանուր առմամբ հինգ հանդիպում։

## Ազգային հավաքականում ելույթների վիճակագրություն

## Ծանոթագրություններ

## Արտաքին հղումներ
* eurosport.com

Կատեգորիա:Բնօրինակում անաղբյուր հոդվածներ
Կատեգորիա:Հայ ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ռոման Միսակ

**Ռոման Միխայլովիչ Միսակ** (, ), ուկրաինացի ֆուտբոլիստ, «Դնեպր-1» ակումբի դարպասապահ։

## Կարիերա
«Կարպատներ» (Լվով) ՄՊՄԴ-ի սան է։ Ելույթ է ունեցել «Կարպատներ-2» և «Կարպատներ» երիտասարդական թիմում։ Սկզբում 2011 թվականին ամառը 2012 թվականին վարձավճարով խաղացել է «Ղրիմտեպլիցայում»։ Ուկրաինայի Պրեմիեր լիգայում նորամուտը նշել է 2012 թվականի հոկտեմբերի 6-ին Լուգանսկի «Զարյայի» դեմ խաղում։

2018 թվականի օգոստոսի 31-ին  դարձել է դանիական «Օրհուս» ակումբի խաղացող, այնտեղ մնացել մինչև 2018 թվականի վերջը։

## Ձեռքբերումներ
* Ուկրաինայի երիտասարդական առաջնության հաղթող - 2009/10։

## Ծանոթագրություններ

## Արտաքին հղումներ
* Ֆուտբոլիստի էջը «Կարպատների» պաշտոնական կայքում 

Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Ալեքսանդր Մելիխով

**Ալեքսանդր Անդրեևիչ Մելիխով** (, ), ռուս ֆուտբոլիստ, որը խաղացել է Հայաստանի «Ուրարտու» ակումբում։

## Ակումբային կարիերա
Նա իր նորամուտը նշել է 2015 թվականի հոկտեմբերի 13-ին Ռուսաստանի ֆուտբոլի երկրորդ լիգայում «Նովոկուզնեցկ» ֆուտբոլային ակումբի կազմում՝ Նովոսիբիրսկի «Սիբիր-2»-ի դեմ խաղում։

Ռուսաստանի Պրեմիեր լիգայում  «Թոմ Թոմսկ»-ի կազմում իր նորամուտը նշել է 2017 թվականի մարտի 3-ին՝ «Ռոստով»-ի դեմ խաղում, որը պարտվել է 0:6 հաշվով։

2019 թվականի հունիսի 12-ին նա հնգամյա պայմանագիր է կնքել Ռուսաստանի Պրեմիեր լիգայի «Ախմատ Գրոզնի» ակումբի հետ։

2022 թվականի օգոստոսի 3-ին Մելիխովը միացել է «Ուրարտու» ակումբին։

## Խաղերի վիճակագրություն

## Պարգևներ
### Ակումբ
Ուրարտու

* Հայաստանի ֆուտբոլի առաջնություն՝ 2022–23
* Հայաստանի գավաթ՝ 2022–23

## Ծանոթագրություններ

## Արտաքին կապեր
* Profile by Russian Professional Football League

Կատեգորիա:Ուրարտուի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի դարպասապահներ
Վասիլի Կուզնեցով (ֆուտբոլիստ)

**Վասիլի Ալեքսանդրովիչ Կուզնեցով** (), ռուս ֆուտբոլիստ, դարպասապահ, մարզիչ։

## Խաղացողի կարիերա
«Անդերլեխտ» բելգիայի ակադեմիայի սան  է։ 1997 թվականին Մոսկվայի ԲԿՄԱ-ի կազմում անցկացրել է մեկ խաղ դուբլում։ 1998-2000 թվականներին խաղացել է «Կրասնոզնամենսկում», 1999 թվականին «Երևան» ակումբի կազմում անցկացրել է 14 խաղ։ 2001-2003 թվականներին հանդես է եկել Նովոսիբիրսկի «Չկալովեց-1936»-ում, ճանաչվել է 2002 թվականի «Նադեժդա» մրցաշարի լավագույն դարպասապահ։ Խաղացել է բելառուսական ՄՏԶ-ՌԻՊՕ Մինսկ (2004-2005), «Գոմել» (2006-2007), Գրոդնոյի «Նեման» (2009) ակումբներում, Ռուսաստանի ցածր դիվիզիոնների «Դմիտրով» (2008), «Զելենոգրադ» (2009), «Իստրա» (2010-2012) ակումբներում։

## Մարզչական կարիերա
2013 թվականի հուլիսից մինչև 2014 թվականի մայիսը եղել է «Ստրոգինո» ակումբի դարպասապահների մարզիչ։

2014 թվականի հունիսից մինչև 2016 թվականի դեկտեմբերը եղել է Մոսկվայի «Սպարտակ-2»-ի Եվգենի Բուշմանովի շտաբում դարպասապահների հետ աշխատանքի մարզիչ։ 2017 թվականի հունվարին Բուշմանովի հետ տեղափոխվել է Ռուսաստանի երիտասարդական հավաքական։ 2018 թվականի հոկտեմբերի 23-ին լքել է հավաքականը։

2019 թվականի հունվարից մինչև 2021 թվականի հունիսը եղել է Մոսկվայի «Սպարտակի» երիտասարդական թիմի դարպասապահների մարզիչ։ 2021 թվականի հուլիսից աշխատել է Մոսկվայի «Սպարտակ-2»-ի դարպասապահների մարզիչ Բուշմանովի շտաբում։ 2021/22 մրցաշրջանի ավարտից հետո թիմը լուծարվեց։

2022 թվականի հունվարին ընդգրկվել է Պաոլո Վանոլիի մարզչական շտաբում Մոսկվայի «Սպարտակում», 2022 թվականի հունիսին Վանոլիի հեռանալուց հետո մտել է Գիլյերմո Աբասկալի շտաբ։ 2022/23 մրցաշրջանի ավարտից հետո հեռացել է ակումբից։

## Ծանոթագրություններ

 
Կատեգորիա:ԲԿՄԱ Մոսկվայի ֆուտբոլիստներ
Կատեգորիա:Ռուս ֆուտբոլային մարզիչներ
Կատեգորիա:Ռուս ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով
Ստյոպա Մկրտչյան

**Ստյոպա Մկրտչյան** (), հայ պրոֆեսիոնալ ֆուտբոլիստ, որը խաղում է Խորվաթիայի «Օսյեկ» ակումբում և Հայաստանի ազգային հավաքականում։

## Կարիերա
### Ակումբային
2022 թվականի հուլիսի 1-ին «Արարատ-Արմենիան» հայտարարել է Մկրտչյանի՝ սեզոնային վարձակալությունից «ԲԿՄԱ Երևան» վերադառնալու մասին

2023 թվականի փետրվարի 28-ին Մկրտչյանը վարձակալական հիմունքներով վերադարձել է Երևանի «ԲԿՄԱ» մինչև 2022/23 մրցաշրջանի ավարտը։

2023 թվականի հուլիսի 9-ին հայտարարվել է, որ Ստյոպա Մկրտչյանը մինչև 2023-2024 մրցաշրջանի ավարտը վարձավճարով, տրանսֆերը գնելու իրավունքով, հանդես կգա Խորվաթիայի «Օսյեկ» ակումբում։

### Միջազգային
Մկրտչյանը ներկայացրել է Հայաստանը 2019 թվականի Եվրոպայի մինչև 19 տարեկանների առաջնությունում։

2022 թվականի մարտին Մկրտչյանն առաջին անգամ հրավիրվել է Հայաստանի ֆուտբոլի գլխավոր հավաքական։

Մկրտչյանը միջազգային ասպարեզում Հայաստանի հավաքականի կազմում նորամուտը նշել է 2022 թվականի մարտի 24-ին Չեռնոգորիայի դեմ ընկերական խաղում, որտեղ անցկացրել է ամբողջ հանդիպումը։

## Կարիերայի վիճակագրություն
### Ակումբային

### Միջազգային

**Հետաքրքիր տեղեկություններ**

Ստյոպա Մկրտչյանի երազանքն է՝ խաղալ Անգլիայի Պրեմիեր լիգայում։

## Ծանոթագրություններ

## Արտաքին հղումներ
*

Կատեգորիա:Արարատ-Արմենիայի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նիկոլա Պետրիչ

**Նիկոլա Պետրիչ** (, ), սերբ ֆուտբոլային դարպասապահ, որը խաղում է Սաուդյան Արաբիայի «Ալ-Բուկիրյա» ակումբում։

## Կարիերա
### Բորաց Չաչակ
Ծնվել է Չաչակում, որտեղ նա անցել է պատանեկան կատեգորիաներ տեղական «Բորաց Չաչակ» ակումբի հետ։ Նիկոլան իր առաջին ելույթները «Մլադոստ Լուչանիի» հետ անցկացրել է Սերբիայի Առաջին լիգայում որպես վարձավճարով խաղացող, 2010-11 մրցաշրջանի առաջին կեսում։ «Բորաց» վերադառնալուց հետո Պետրիչը սովորաբար հանդես է եկել որպես պահեստային խաղացող՝ չհայտնվելով խաղադաշտում մինչև 2011-12 Սերբիայի Սուպերլիգայի վերջին երկու հանդիպումները։ Ավելի ուշ, այն բանից հետո, երբ ակումբը դուրս եկավ Սերբիայի առաջին լիգա, Պետրիչը դարձավ առաջին ընտրությունը։ Պետրիչը դարձավ ավագ և շարունակեց աշխատել մինչև 2014 թվականի վերջը, երբ նա մերժեց ակումբի հետ նոր պայմանագիր կնքելու առաջարկը։ Սերբիայի Սուպերլիգայի 2014-15 մրցաշրջանի գարնանային կեսը նա անցկացրեց առանց թիմի, իսկ պայմանագրի ավարտից հետո նա լքեց ակումբը 2015 թվականի ամռանը։

### Չուկարիչկի
2015 թվականի ամռանը Պետրիչը միացավ Չուկարիչկիին որպես ազատ գործակալ և վերցրեց 1 համարի մարզաշապիկը այն բանից հետո, երբ Բորիվոյե Ռիստիչը հեռացավ ակումբից։ Նա ամբողջ 2015–16 մրցաշրջանն անցկացրեց որպես Նեմանյա Ստևանովիչի պահեստային, իսկ ավելի ուշ նա սկսեց հաջորդ մրցաշրջանը նույն դիրքում, բայց Ստևանովիչի՝ «Պարտիզան» գնալուց հետո Պետրիչը ակումբում իր նորամուտը նշեց Սերբիայի Սուպերլիգայի 2016-17 մրցաշրջանի երկրորդ խաղում։ Նա աանցկացրել է 34 հանդիպում ներքին երկու մրցաշարերում մինչև նույն մրցաշրջանի ավարտը։

### Բռոմակորջկանա
Պետրիչը պայմանագիր է կնքել «Բռոմակորջկանայի» հետ 2018 թվականի հունվարին։ Տարեվերջին նա լքել է ակումբը։

### Ալ-Բուկիրյա
2023 թվականի հունիսի 27-ին Պետրիչը միացավ Սաուդյան Արաբիայի «Ալ-Բուկիրիա» ակումբին։

## Կարիերայի վիճակագրություն

## Անձնական կյանք
Պետրիչն ամուսնացել է Սերբիայի կանանց Սուպերլիգայի ֆուտբոլային մրցավար Տամարա Պավլովիչի հետ։

## Ծանոթագրություններ

## Արտաքին հղումներ
* Nikola Petrić stats at utakmica.rs 
* 
* 

Կատեգորիա:Արարատ-Արմենիայի ֆուտբոլիստներ
Կատեգորիա:Բորաց Չաչակի ֆուտբոլիստներ
Կատեգորիա:Բրոմապոյկարնայի ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Սերբ ֆուտբոլիստներ
Սեմյոն Դացենկո

**Սեմյոն Ալեքսանդրովիչ Դացենկո** (, ), ուկրաինացի ֆուտբոլիստ, «Ագրոբիզնես» ակումբի պաշտպան։

## Կենսագրություն
Վեց տարեկանից սովորել է «Ալֆա» ֆուտբոլային դպրոցում (Պոլտավա), այնուհետև մոտ մեկ տարի սովորել է «Վորսկլայի» ակադեմիայում՝ մարզիչ Արտյոմ Ալեքսեևիչ Վիշնևեցկու մոտ։ 2008 թվականին Խարկովի «Արսենալի» հետ պատանի պոլտավացիների ընկերական հանդիպումներից մեկի ժամանակ «Մետալիստի» ներկայացուցիչներ Իգոր Կուտեպովն ու Սերգեյ Շևչենկոն Դացենկոյին հրավիրել են Թուրքիա՝ իրենց ակումբի հետ հավաք անցկացնելու։ Այդ հավաքներից հետո ֆուտբոլիստը մնացել է «Մետալիստի» ակադեմիայում։ Ավարտելուց հետո, չտեսնելով խարկովցիների առաջին թիմում հայտնվելու հեռանկարը, նա հեռացավ այս քաղաքից։

Փորձել է աշխատանք գտնել Մոսկվայի «Լոկոմոտիվում»։ Ուկրաինա վերադառնալուց հետո առաջարկ է ընդունել «Ալեքսանդրիայից»։ Մրցաշրջանն անցկացրել է դուբլում, Իսկ երբ հիմքը դուրս է եկել Առաջին լիգա, որոշում է կայացրել նոր ակումբ փնտրել։ 3 շաբաթ մնացել է Լուգանսկի «Զարյայի» հավաքին, որից հետո մեկնել է «Տավրիա»։ Առաջին մրցաշրջանում սիմֆերոպոլցիների դուբլի կազմում մասնակցել է 23 հանդիպման, իսկ պատանեկան թիմի համար՝ 4: Հաջորդ մրցաշրջանում 2013 թվականի հուլիսի 21-ին «Վոլինի» դեմ խաղում նորամուտը նշել է Պրեմիեր լիգայում։ Ընդհանուր առմամբ բարձրագույն դիվիզիոնում անցկացրել է 8 խաղ։ Թիմից հեռացել է 2014 թվականի ամռանը այն բանից հետո, երբ «տավրիացիները» թիմը դադարել է գոյություն ունենալ։

Լինելով առանց թիմի՝ վազել է Նիկոլայ Կոստովի կողմից տրված ծրագրի համաձայն, մարզվել Պոլտավայի «Նոր Կյանք» սիրողական թիմի հետ։ Նոր աշխատավայր ընտրելիս նախապատվությունը տվել է«Իլյիչյովեցին»՝ համարելով, որ այդ ակումբի մարզիչ Նիկոլայ Պավլովը վստահում է երիտասարդ ֆուտբոլիստներին։ 2014/15 մրցաշրջանի առաջին շրջանի ընթացքում մարիուպոլցիների հիմնական կազմում մասնակցել է ընդամենը երեք խաղի, որից հետո մինչև առաջին հավաքները խզել է պայմանագիրը թիմի հետ։

2015 թվականի սեպտեմբերի 9-ին հայտավորվել է Խարկովի «Մետալիստի» կազմում։

## Ձեռքբերումներ
; «Շիրակ»
* Հայաստանի գավաթակիր - 2016/17
; «Նիվա» (Т)
* Ուկրաինայի երկրորդ լիգայի հաղթող (խումբ Ա) (1) - 2019/20

## Ծանոթագրություններ

Կատեգորիա:Մարիուպոլի ֆուտբոլիստներ
Կատեգորիա:Մետալիստի ֆուտբոլիստներ
Կատեգորիա:Շիրակի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Նիկոլա Տրիպկովիչ

**Նիկոլա Տրիպկովիչ** (), սերբ ֆուտբոլային հարձակվող, ով  խաղում է «Զլատիբոր» ակումբում։

## Ակումբային կարիերա
2017 թվականի հուլիսին «Բորաք Չաչակ» ակումբում կատարեց իր դեբյուտը Սերբիայի Սուպեր Լիգայում։ 2019-2021 թվականներին եղել է «Սպարտակ Սուբոտիցա» ակումբում։ 2020 թվականին վարձավճարով հանդես է եկել «Սմեդերևո», ապա «Ինջիա» ակումբներում։  2021 թվականին խաղացել է «Լոռիում»։

## Ծանոթագրություններ

Կատեգորիա:Սերբ ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Բորաց Չաչակի ֆուտբոլիստներ
Կատեգորիա:Լոռիի ֆուտբոլիստներ
Քերեմ Աքթյուրքօղլու

**Քերեմ Աքթյուրքօղլու** (, ), թուրք ֆուտբոլիստ, «Գալաթասարայ» ակումբի և Թուրքիայի ֆուտբոլի ազգային հավաքականի կիսապաշտպան, Եվրոպայի 2020 թվականի առաջնության մասնակից։

## Ակումբային կարիերա
Եղել է «Գելջուկսպոր», «Հիսարեյնսպոր» և «Իստանբուլ Բաշակշեհիր» ակումբների սան։ 2015 թվականին ընդգրկվել է վերջինիս հիմնական կազմում։ Խաղային պրակտիկա ձեռք բերելու համար թուրք ֆուտբոլիստը երրորդ լիգայից վարձավճարով տեղափոխվել է «Բոդրումսպոր»։ 2017 թվականին նա պայմանագիր է կնքել «Կարաչաբեյ Բելեդիեսպոր» ակումբի հետ։

2019 թվականի ամռանը Քերեմ Աքթյուրքօղլուն տեղափոխվել է «Էրզինջանսպոր»։ Սեպտեմբերի 1-ին «Սերիկ Բելեդիեսփորի» դեմ խաղում նա նշել է նորամուտը նոր թիմում։ 15 օր անց «Սիլիվրիսպորի» դեմ խաղում նա խփել է իր առաջին գոլը։ 2020 թվականի հուլիսի 21-ին «Արտվին Հոպասփորի» դեմ խաղում նա դարձել է հեթ-տրիկի հեղինակ։ Մրցաշրջանի ավարտին Քերեմ Աքթյուրքօղլուն ճանաչվել է առաջնության լավագույն ռմբարկու։

2020 թվականին նա տեղափոխվել է «Գալաթասարայ»։ Նոյեմբերի 23-ին «Կայսերիսպորի» դեմ խաղում նա նշել է իր նորամուտը Թուրքիայի ֆուտբոլի առաջնությունում։ Դեկտեմբերի 5-ին «Հաթայսպորի» դեմ խաղում Քերեմը խփել «Գալաթասարայի» կազմում իր առաջին գոլը։ 2021 թվականի հոկտեմբերի 21-ին ՈՒԵՖԱ Եվրոպայի Լիգայի խաղում նա գրավել է Մոսկվայի «Լոկոմոտիվի» դարպասը։

## Միջազգային կարիերա
2021 թվականի մայիսի 27-ին Ադրբեջանի ազգային հավաքականի դեմ ընկերական խաղում Քերեմ Աքթյուրքօղլուն իր նորամուտն է նշել Թուրքիայի ազգային հավաքականի կազմում։ Նույն թվականին նա մասնակցել է հետաձգված Եվրոպայի առաջնությանը։ 2021 թվականի հոկտեմբերի 8-ին 2022 թվականի աշխարհի առաջնության ընտրական խաղում Նորվեգիայի դեմ խաղում Քերեմը խփել է իր առաջին գոլը ազգային հավաքականի կազմում։

## Ծանոթագրություններ

Կատեգորիա:Գալաթասարայի ֆուտբոլիստներ
Կատեգորիա:Թուրք ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Թուրքիայի երիտասարդական միջազգային կարգի ֆուտբոլիստներ
Կատեգորիա:Թուրքիայի հավաքականի ֆուտբոլիստներ
Կատեգորիա:Իստանբուլ Բաշակշեհիրի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:ՈՒԵՖԱ Եվրո 2024-ի ֆուտբոլիստներ
Դոբրիվոյե Վելեմիր

**Դոբրիվոյե Վելեմիր** (, ), սերբ ֆուտբոլիստ (հարձակվող), որը ներկայումս հանդես է գալիս «Տեքստիլաց Օձաչիում»։

## Կարիերա
2021 թվականի հունվարի 29-ին Վալեմիրը պայմանագիր է կնքել «Նոա» ակումբի հետ։ Թիմից հեռացել է 2021 թվականի դեկտեմբերի 21-ին։

## Ծանոթագրություններ

## Արտաքին հղումներ
* 

Կատեգորիա:Սերբ ֆուտբոլիստներ